**ELŐTERJESZTÉS**

**Körmend Város Önkormányzata Képviselő-testülete 2023. 03. 30-i ülésére**

**Tárgy:** víziközmű létesítmények üzemeltetésére létrejött Üzemeltetési Szerződés módosítása

Tisztelt Képviselő-testület!

A Magyar Energetikai és Közmű-szabályozási Hivatal jelzése nyomán szükségessé vált a víziközmű létesítmények üzemeltetésére létrejött Üzemeltetési Szerződés módosítása.

A módosítás a vagyonértékeléssel áll összefüggésben. A vagyonértékelési kötelezettségnek eleget tett Körmend, és a rendszeren lévő többi település, ez megküldésre is került a Magyar Energetikai és Közmű-szabályozási Hivatal részére, viszont nem vált a szerződés részéve, nem lett beemelve a mellékletek közé, ezt kell most elvégezni.

Ezért, ahogy a szerződés is szól: „*Ellátásért felelősök és Üzemeltető a Vksztv. előírásainak megfelelve a bérleti-üzemeltetési szerződést akként módosítják, hogy annak mellékletei egy további melléklettel kiegészülnek, a vagyonértékelés a szerződés 5. sz. mellékletét képezni.”*

Kérem a Testületet, hogy döntsön az előterjesztésről.

**Határozati javaslat:**

1. A képviselő-testület felhatalmazza a polgármestert, hogy a V036 Körmend ivóvízellátási rendszer vonatkozásában elfogadja:

Az ellátásért felelősök (Körmend, Magyarnádalja, Vasalja) Községek Önkormányzata) és a VASIVÍZ ZRt. között 2017.09.19-én a V036 Körmend rendszeren lévő önkormányzati tulajdonú víziközmű létesítmények üzemeltetésére létrejött Üzemeltetési Szerződés 5. sz. melléklettel (Vagyonértékelés) történő kiegészítését, módosítását.

1. Felhatalmazza a Polgármestert a bérleti üzemeltetési szerződés 5. sz. melléklettel történő kiegészítésének, módosításának aláírására.

Körmend, 2023. 03. 27.

**Bebes István**

**polgármester**